P6_TA(2006)0322
Σομαλία
Ψήφισμα του Ευρωπαϊκού Κοινοβουλίου σχετικά με τη Σομαλία
Το Ευρωπαϊκό Κοινοβούλιο,
—έχοντας υπόψη τα προηγούμενα ψηφίσματά του για την κατάσταση στη Σομαλία,
—έχοντας υπόψη τις προηγούμενες δηλώσεις που έκαναν για τη Σομαλία ο Ύπατος Εκπρόσωπος για την Κοινή
Εξωτερική Πολιτική και Πολιτική Ασφάλειας του Συμβουλίου της Ένωσης κ. Solana και ο Επίτροπος κ. Louis
Michel,
—έχοντας υπόψη το πρωτόκολλο της συμφωνίας που υπέγραψαν στις Βρυξέλες στις 28Μαρτίου 2006 ο
Πρόεδρος της Σομαλίας κ. Abdullahi Yusuf Ahmed, ο Πρόεδρος της Επιτροπής κ. Manuel Barroso, ο
Πρωθυπουργός της Σομαλίας κ. Ali Mohamed Ghedi και ο Επίτροπος κ. Louis Michel,
—έχοντας υπόψη το άρθρο 115, παράγραφος 5του Κανονισμού του,
Α. εκφράζοντας την ανησυχία του για την παρατεινόμενη κατάσταση εμφυλίου πολέμου στην Σομαλία και για
τις συνέπειες για τη διεργασία ειρήνευσης και συμφιλίωσης στη χώρα, καθώς και για την ασφάλεια και τη
σταθερότητα γενικά στην περιοχή του «Κέρατος της Αφρικής»,
Β. λαμβάνοντας υπόψη ότι η πολιτοφυλακή της Ένωσης Ισλαμικών Δικαστηρίων απέκτησε τον έλεγχο πολλών
περιοχών της Νότιας Σομαλίας —συμπεριλαμβανομένης της πρωτεύουσας Μογκαντίσιου —από τις 4Ιουνίου
2006, αφού εξεδίωξε τους οπλαρχηγούς που έλεγχαν το Μογκαντίσιου από το 1991, έτος κατάρρευσης της
κεντρικής κυβέρνησης του Muhammad Siyad Barre,
Γ. λαμβάνοντας υπόψη ότι δυστυχώς η Σομαλία δεν διαθέτει πραγματική εθνική κυβέρνηση εδώ και πάνω από
15χρόνια και ότι η Ένωση Ισλαμικών Δικαστηρίων ξεκίνησε τη συγκρότηση ριζοσπαστικών ισλαμικών δικα-
στηρίων για να αναλάβει πλήρως την ευθύνη των περιοχών που ελέγχει· λαμβάνοντας υπόψη όμως ότι ηένταση συνεχίζεται για λόγους φατριαστικής νομιμοφροσύνης,
Δ. λαμβάνοντας υπόψη ότι το Συμβούλιο Ασφαλείας του ΟΗΕ ζήτησε την έγκριση ενός σχεδίου εθνικής ασφά-
λειας ως απάντηση στο αίτημα της Αφρικανικής Ένωσης για μερική άρση του εμπάργκο όπλων με σκοπό
απλώς τη στήριξη της με εντολή ΟΗΕ αποστολής διατήρησης της ειρήνης,
Ε. λαμβάνοντας υπόψη ότι υπάρχουν φόβοι πως η Ένωση Ισλαμικών Δικαστηρίων περιλαμβάνει ομάδες κατηγο-
ρούμενες για δεσμούς με την Αλ Κάιντα και τη διεθνή τρομοκρατία, πράγμα που πιθανόν να αποτελέσει
απειλή για την ασφάλεια όχι μόνο των γειτονικών χωρών, αλλά και της Ευρωπαϊκής Ένωσης και του
υπολοίπου πλανήτη,
ΣΤ. λαμβάνοντας υπόψη ότι ο Αραβικός Σύνδεσμος ξεκίνησε διάλογο στο Χαρτούμ στις 22Ιουνίου 2006 μεταξύ
των μεταβατικών ομοσπονδιακών οργάνων και της Ένωσης Ισλαμικών Δικαστηρίων, στο πλαίσιο του οποίου η
μεταβατική ομοσπονδιακή κυβέρνηση ανεγνώρισε την «ύπαρξη» της Ένωσης Ισλαμικών Δικαστηρίων η οποία
σε αντάλλαγμα αναγνώρισε τη «νομιμότητα» της κυβέρνησης και με τον τρόπο αυτό οι δυο πλευρές συμφώ-
νησαν να μην αντιμάχονται μεταξύ τους αλλά να συνεχίσουν το διάλογο για την ειρήνευση και τησυμφιλίωση,
Ζ. λαμβάνοντας υπόψη ότι η πρόσφατη συνάντηση της αντιπροσωπείας της Ένωσης Ισλαμικών Δικαστηρίων με
Αμερικανούς αξιωματούχους στο Χαρτούμ δημιούργησε νέες προοπτικές για μέτρα οικοδόμησης εμπιστο-
σύνης μεταξύ των διαφόρων μερών,13.12.2006 C 303 E/874 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL
1. καταδικάζει σθεναρά τις πρόσφατες μάχες μέσα και γύρω από το Μογκαντίσιου, καθώς και τα γεγονότα στο
Jowhar και παντού αλλού στη χώρα, που είχαν ως αποτέλεσμα το θάνατο πολλών Σομαλών αμάχων και τη δολο-
φονία του κ. Martin Adler, ενός Σουηδού ανεξάρτητου φωτογράφου, στη διάρκεια συνάθροισης υπέρ της Ένωσης
Ισλαμικών Δικαστηρίων·
2. καλεί όλα τα εμπλεκόμενα μέρη να αποφύγουν οποιαδήποτε ενέργεια ικανή να προκαλέσει κλιμάκωση της
σημερινής έντασης, να συνεχίσουν στην οδό του διαλόγου και να προσφέρουν την αναγκαία συνεργασία στη μετα-
βατική ομοσπονδιακή κυβέρνηση και στο Κοινοβούλιο ως νόμιμες κεντρικές αρχές της Σομαλίας στο πλαίσιο τουμεταβατικού ομοσπονδιακού καταστατικού χάρτη·
3. εκφράζει την πεποίθηση ότι, εάν η διεθνής κοινότητα θεωρεί νόμιμα μόνο τα μεταβατικά όργανα, ενώ οι
Σομαλοί πολίτες δεν έχουν ακόμη εκφράσει τη βούλησή τους στο πλαίσιο ελεύθερων εκλογών, τότε θα πρέπει να
δοθούν σε αυτούς τα αναγκαία μέσα για τη συγκρότηση των αναγκαίων οργάνων, όπως π.χ. μιας αστυνομικής
δύναμης·
4. στηρίζει τις πρωτοβουλίες της Αφρικανικής Ένωσης (ΑΕ), του Αραβικού Συνδέσμου και της IGAD (διακυβερ-
νητικής αναπτυξιακής αρχής) —συμπεριλαμβανομένου του ανακοινωθέντος που εξέδωσε η έκτακτη σύνοδος του
Συμβουλίου Υπουργών της IGAD που πραγματοποιήθηκε στο Ναϊρόμπι στις 13Ιουνίου 2006—και αναγνωρίζει
τον κεντρικό ρόλο των ανωτέρω στις προσπάθειες για τη στήριξη της διεργασίας ειρήνευσης και συμφιλίωσης στηΣομαλία·
5. καλεί τα μεταβατικά ομοσπονδιακά όργανα και την Ένωση Ισλαμικών Δικαστηρίων να αναλάβουν πλήρως τις
ευθύνες τους για τη διεξαγωγή του διαλόγου που ξεκίνησε στο Χαρτούμ·
6. καλεί την πρόσφατα συγκροτηθείσα Διεθνή Ομάδα Επαφών για τη Σομαλία στην οποία μετέχουν η
Αφρικανική Ένωση (ΑΕ), τα Ηνωμένα Έθνη (ΟΗΕ), η Ευρωπαϊκή Ένωση (ΕΕ), οι Ηνωμένες Πολιτείες (ΗΠΑ), η
Σουηδία, η Νορβηγία, η Ιταλία, η Τανζανία και άλλοι, να εστιασθούν σε θέματα διακυβέρνησης και οικοδόμησης
θεσμών, ανθρωπιστικής βοήθειας προς το σύνολο του σομαλικού λαού, και ενίσχυσης της περιφερειακής σταθερό-
τητας και ασφάλειας ως μέσου για καλύτερο συντονισμό της πολιτικής των μελών της διεθνούς κοινότητας·
7. καλεί την ΕΕ, σε συντονισμό με την ΑΕ και σε στενή συνεργασία με την IGAD και τον Αραβικό Σύνδεσμο, να
παράσχει την απαιτούμενη πολιτική, οικονομική και υλικοτεχνική υποστήριξη για τη διευκόλυνση της ειρηνευτικής
διαδικασίας, συμπεριλαμβανομένης της ανάπτυξης της αποστολής στήριξης της ειρήνης της Αφρικανικής Ένωσης
που επαναβεβαιώθηκε κατά την πρόσφατη Διάσκεψη Κορυφής της ΑΕ τον Ιούλιο 2006·
8. καλεί τη διεθνή κοινότητα και την ΕΕ ειδικότερα να αυξήσουν την παροχή ανθρωπιστικής βοήθειας προς τους
εσωτερικούς μετατοπισμένους και προς τους αναξιοπαθούντες πληθυσμούς·
9. καλεί όλα τα εμπλεκόμενα μέρη να σεβασθούν το διεθνές ανθρωπιστικό δίκαιο και να επιτρέψουν στις οργα-
νώσεις βοηθείας να έχουν πρόσβαση στους αναξιοπαθούντες πληθυσμούς, καθώς επίσης και να διασφαλίσουν την
προστασία των εργαζομένων στις ανθρωπιστικές οργανώσεις·
10. ζητεί την αυστηρή εφαρμογή και επίβλεψη του εμπάργκο όπλων που έχει επιβληθεί σε βάρος της Σομαλίας
από τον ΟΗΕ το 1992 και που δεν τηρείται καθόλου· τονίζει ότι οποιαδήποτε μερική άρση του εμπάργκο δεν θα
πρέπει να συνδεθεί με οποιαδήποτε πιθανή αποστολή στήριξης της ειρήνης με εντολή του ΟΗΕ·
11. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στους
Γενικούς Γραμματείς του ΟΗΕ, της Αφρικανικής Ένωσης και της Διακυβερνητικής Αναπτυξιακής Αρχής (IGAD),
στον Πρόεδρο της Μεταβατικής Ομοσπονδιακής Κυβέρνησης της Σομαλίας, στον Πρόεδρο της Ένωσης Ισλαμικών
Δικαστηρίων και στο Παναφρικανικό Κοινοβούλιο.13.12.2006 C 303 E/875 Επίσηµη Εφηµερίδα της Ευρωπαϊκής Ένωσης
Πέμπτη, 6 Ιουλίου 2006EL